Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

¾Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

¾Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti členom 106a Pogodbe Euratom,

4. Zbirna razpredelnica po razdelkih večletnega finančnega okvira

OBRAZLOŽITVENI MEMORANDUM

1. Uvod

Namen predloga spremembe proračuna (PSP) št. 5 za leto 2021 je zagotoviti nadaljnjo podporo najranljivejšim od približno 3,7 milijona beguncev v Turčiji zaradi krize v Siriji. Ta PSP je prvi del uradnih predlogov Komisije za nadaljnje financiranje sirskih beguncev in gostiteljskih skupnosti v Turčiji, Jordaniji, Libanonu in drugih delih regije v okviru splošne migracijske politike EU. V razdelku 6 večletnega finančnega okvira („Sosedstvo in svet“) se zahteva 149,6 milijona EUR v odobritvah za prevzem obveznosti, da se zagotovi nadaljnja humanitarna pomoč beguncem v Turčiji. V ta namen se v letu 2021 ne zahtevajo nobene dodatne odobritve plačil.

2. Humanitarna pomoč beguncem v Turčiji

Turčija trenutno gosti največ beguncev na svetu, in sicer skoraj 4,1 milijona. Približno 3,7 milijona beguncev je Sircev, ki so pobegnili pred konfliktom, ki že več kot deset let uničuje njihovo državo. Razmere bi se lahko glede na razvoj dogodkov v Afganistanu še poslabšale. Velika večina beguncev v Turčiji živi zunaj taborišč in ima še zmeraj omejen (čeprav vedno večji) dostop do osnovnih storitev. Evropska unija v tesnem sodelovanju s turškimi organi pomaga najranljivejšim ljudem na podlagi humanitarnih potreb.

Na podlagi izjave EU in Turčije, ki so jo voditelji držav ali vlad EU in Turčije podpisali 18. marca 2016, so se Komisija in države članice zavezale za pomoč EU beguncem v Turčiji v dveh tranšah v višini 6 milijard EUR za obdobje 2016–2019, ki je bila zagotovljena prek instrumenta za begunce v Turčiji. Za operativna sredstva tega financiranja so bile obveznosti v celoti prevzete in sklepanje pogodb je bilo zaključeno. Izplačila so do konca maja 2021 dosegla 4,2 milijarde EUR v skladu z načrtom.

Objava petega letnega poročila o instrumentu EU za begunce v Turčiji dokazuje dosedanje rezultate ter pomen instrumenta za podporo beguncem in gostiteljskim skupnostim v Turčiji.

Leta 2020 je bilo v spremembi proračuna št. 5/2020 iz proračuna EU (iz razlike do zgornje meje v odhodkovni postavki razdelka 4 („Evropa v svetu“) in varnostne rezerve) dodeljenih 485 milijonov EUR, da bi se lahko nadaljevala ključna vodilna humanitarna programa, tj. mreža socialne varnosti v sili (ESSN) in program pogojnega nakazila sredstev za izobraževanje (CCTE).

Komisija bo predstavila predloge za nadaljnje financiranje sirskih beguncev in gostiteljskih skupnosti v Turčiji, Jordaniji, Libanonu in drugih delih regije. V tem PSP se predlaga potrebna okrepitev za vzpostavitev humanitarnega elementa tega svežnja podpore beguncem v Turčiji.

V okviru strategije prehoda s humanitarne pomoči na razvojno pomoč in dolgoročnejše strategije prehoda s turškimi organi bo program pogojnega nakazila sredstev za izobraževanje (CCTE) prešel na razvojno pomoč ob koncu šolskega leta 2021/2022, tj. do sredine leta 2022. Vendar je prehod mreže socialne varnosti v sili (ESSN) na razvojno pomoč načrtovan v začetku leta 2023, tj. po izteku sedanjega sporazuma marca 2022. Zato je potrebnih približno 325 milijonov EUR v odobritvah za prevzem obveznosti, da se kritje podpore ESSN, ki zagotavlja mesečna nakazila več kot 1,8 milijona beguncem, podaljša od marca 2022 do začetka leta 2023.

Komisija predlaga, da se podaljšanje te podpore financira z uporabo preostale razlike do zgornje meje iz razdelka 6 v letu 2021, pri čemer bo preostali znesek izhajal iz sredstev za humanitarno pomoč v letih 2021 in 2022.

Proračunska vrstica Ime Odobritve za prevzem obveznosti Odobritve plačil 14 03 01 Humanitarna pomoč 149 643 796 Skupaj 149 643 796

3. Financiranje

Poleg uporabe obstoječih sredstev za humanitarno pomoč trenutno ni drugih možnosti prerazporeditve v okviru razdelka 6 večletnega finančnega okvira. Zato Komisija poleg 100,4 milijona EUR, za katere je treba letos prevzeti obveznosti v okviru sredstev za humanitarno pomoč, predlaga, da se mobilizira celotna nerazporejena razlika do zgornje meje v tem razdelku v višini 149,6 milijona EUR za financiranje nujne humanitarne pomoči beguncem v Turčiji. Za zahtevani preostali znesek, ki je trenutno ocenjen na 75 milijonov EUR, bodo obveznosti prevzete iz proračunske vrstice za humanitarno pomoč v letu 2022.

Za proračun za leto 2021 se ne zahtevajo nobene dodatne odobritve plačil. Vendar bodo v letih 2022 in 2023 potrebne odobritve plačil za kritje predlaganega povečanja odobritev za prevzem obveznosti v letu 2021. Učinek na plačila za leto 2022 bo vključen v dopolnilno pismo k predlogu proračuna za leto 2022 oktobra 2021.

4. Zbirna razpredelnica po razdelkih večletnega finančnega okvira